《艾而张》
明代·王洪

畋彼南山，艾而张罗。黄雀高飞，其如雀何。有虎有虎，南山之下。

朝出咥人，暮行于野。我有长剑，亦有劲弩。胡不我即，乃复彼微者。

成汤祝网，天下归仁。除暴怀柔，永康我兆民。

作者简介：（1379—1420）明浙江钱塘人，字希范，号毅斋。少年时才思颖发，洪武二十九年成进士，年仅十八。永乐初入翰林为检讨，与修《大典》。帝颁佛曲于塞外，逡巡不应诏为文，受排挤，不复进用。与当时王称、王恭、王褒称词林四王，均有才名。